за икономическото развитие на КНР и неотслабващото значение на екологосъобразните принципи за развитие. В глава 5 от плана една от основните линии на развитие, заложена още в 12-ия петгодишен план, е да се насърчава модернизирането на традиционната промишлена база. Тази идея е доразвита в глава 22, в която се обяснява стратегията традиционната промишленост в КНР да се модернизира, като се насърчи преходът към нови технологии. Във връзка с това в 13-ия петгодишен план се посочва, че дружествата ще получават подкрепа за „мащабни подобрения в следните области: продуктови технологии, промишлено оборудване, опазване на околната среда и енергийна ефективност“.
 (99)
 По-специално, целта на част V (глави 22—24) е да бъде разработена оптимизирана модерна система, която да превърне Китай във „водеща сила в производството“ до 2025 г. За да могат нововъзникващите отрасли да дадат тласък на икономиката, планът насърчава развитието и популяризира използването на превозни средства, използващи нови енергийни източници, както и разработването на изцяло електрически превозни средства. В глава 23 относно развитието на стратегически нововъзникващи отрасли с по-големи подробности се посочва, че ПКНР „ще подпомага разработването на информационни технологии от ново поколение, превозни средства, използващи нови енергийни източници, [...], екологосъобразни технологии и технологии с ниски нива на въглеродни емисии, [...]“. Освен това ПКНР ще „стимулира иновациите и промишленото приложение в нововъзникващи отрасли от ново поколение, като [...] системи за високоефективно съхранение на енергия и децентрализирани енергийни източници [...], опазване на околната среда [...]“.
 (100)
 В 13-ия петгодишен план превозните средства, използващи „нови енергийни източници“, се посочват като един от шестте „стратегически отрасъла“ за Китай и „се поема ангажимент да се гарантира, че стратегическите нововъзникващи отрасли с добавена стойност ще достигнат 15 % от БВП на КНР“. По-специално, в глава 23 ПКНР се ангажира да:
 —
 „Насърчи използването на превозни средства, използващи нови енергийни източници“;
 —
 „Разработи изцяло електрически и хибридни превозни средства със стремежа да се постигне напредък в ключови технологични области, например специфична енергия на акумулаторната батерия и температурна адаптируемост на акумулаторната батерия“;
 —
 „Улесни създаването на мрежа от съоръжения за зареждане и предоставянето на услуги, които са оперативно съвместими, и отговарят на единен стандарт“;
 —
 „Подобри политиките, за да се осигури непрекъснато подпомагане в това отношение“;
 —
 „Гарантира, че кумулативното общо производство и продажбите на превозни средства, използващи нови енергийни източници, в Китай ще достигнат пет милиона“.
 —
 „Положат допълнителни усилия за събирането и обезвреждането на старите акумулатори от превозни средства, използващи нови енергийни източници“.
 (101)
 В Плана за развитие на леката промишленост (2016—2020 г.) („План за развитие на леката промишленост“), изготвен от ПКНР за изпълнение на 13-ия петгодишен план и „Произведено в Китай 2025 г.“, велосипедите и акумулаторите също бяха определени като ключови отрасли.
 (102)
 Отрасълът за производство на велосипеди и електрически велосипеди изисква реформа в инженерните технологии чрез „Индустриализация на велосипеда от нови материали, техническа трансформация на интелигентното, екологосъобразно и ефективно производство на електрически велосипеди и части за тях“. По-конкретно, в него се препоръчва да се „Насърчава отрасъла за производство на велосипеди да се развива в посока на олекотения, диверсифициран, модерен и интелигентен дизайн; да се ускори НИРД